Bogʻiston
Bogʻiston – Toshkent viloyati Boʻstonliq tumanidagi qishloq, tumanning sharqiy qismida, Piskom togʻ tizmasining shimoliy etagida, Chorboq suv ombori sohilida, dengiz sathidan 960 metr balandlikda joylashgan. Aholisi qariyb 3000 kishi, bogʻdorchilik, sabzavotchilik va chorvachilik bilan shugʻullanadi. Buloqlardan suv ichadi. Qishloq nomi 10-asrda „Hudud ul-Olam“ asarida „Sadbagʻvo“ shaklida qayd etilgan. Bogʻistonda Toshkentda yashagan Shayx Xovandi Tohurning otasi boʻlmish Umar Bogʻistoniyning qabri bor. Qabr atrofida bogʻ barpo qilingan. Bogʻistonda Xoja Ahror tugʻilgan.